Joseph Eßlen

De Joseph Bergfried Eßlen, gebuer den 13. August 1879 zu TréierDem Evy Friedrich no wier dat 1880 zu Gréiwemaacher gewiescht; vgl. Kalennerblieder 4. Lëtzebuerg 1982, S.124, a gestuerwen den 22. Abrëll 1935 zu Wiesbaden Dem Friedrich no war dat op Capri., war en däitschenDem Friedrich no war hien e gebiertege Lëtzebuerger. Ekonomist.

 Liewen 
Dem Eßlen säi Papp Joseph Eßlen war de Grënner vun der Obermosel-Zeitung. Nom Stater Kolléisch huet hien zu München Staatswëssenschafte studéiert an 1902 beim Lujo Brentano promovéiert (Das Gesetz des abnehmenden Bodenertrages). Vun 1906 bis 1914 war hie Professer op der Universitéit Zürich. Vun 1914 bis 1919 huet hien op der Handelshochschule Berlin enseignéiert a war vun 1919 bis 1927 ordentlicher Professor op der Universitéit Göttingen. 

Dono huet hie sech méi zeréckgezunn an sech zu Frankfurt an zu Wiesbaden mat Geschicht, Sproochen an Astronomie ofginn. Eng Studierees a Griicheland hätt hien esou ugestrengt, dass en op Capri goung, fir sech dovun z'erhuelen, ass dann awer do gestuerwen.Friedrich, S.124. Soss doruechter gëtt Wiesbaden als Plaz vum Doud uginn.

A senge Wierker huet hie sech mat Wirtschaftsgeographie, Ernärungswirtschaft a Steierpolitik ofginn. 1925 koum säi Léierbuch Politik des auswärtigen Handels eraus. Hien huet sech doriwwer eraus och mat eenzelen Industriebranchë beschäftegt, wéi zum Beispill der Fleeschproduktioun a sengem Buch Fleischversorgung des Deutschen Reiches: eine Untersuchung der Ursachen und Wirkungen der Fleischteuerung und der Mittel zur Abhilfe (1912), dat bis haut zitéiert gëtt

 Wierker (Auswiel) 
 Geschichte der Entwickelung der Gemeindebesteuerung in Baiern 1800-1818, s. l. 1902 ZBZOnline
 Das Gesetz des abnehmenden Bodenertrages seit Justus von Liebig: eine dogmengeschichtliche Untersuchung, München 1905 ZBZOnline
 Grundriss zu Vorlesungen über Wirtschaftsgeographie, s. l. 1909 ZBZOnline
 Konjunktur und Geldmarkt 1902-1908: eine Untersuchung der Wechselwirkung beider in Deutschland, Stuttgart 1909 ZBZOnline
 Chronologische Übersichtafeln zu den Vorlesungen über Geschichte der Volkswirtschaftslehre und des Sozialismus: §2-12, s. l. 1910
 Die direkten Steuern im Kanton Zürich und ihre Reform: kritische Darstellung und Vorschläge, Zürich 1910 ZBZOnline
 Die Fleischversorgung des Deutschen Reiches: eine Untersuchung der Ursachen und Wirkungen der Fleischteuerung und der Mittel zur Abhilfe, Stuttgart 1912 ZBZOnline
 Die Valutazölle der Gegenwart: ein Beitrag zur Theorie der Aussenhandelspolitik, Jena 1922 ZBZOnline
 Literatur 
 Ulrich Woitek: Kurzbiographien von VWL-Professoren. Universität Zürich, 2016.
 Rektorat der Universität Zürich (Hrsg.): Die Universität Zürich 1933-1983. Festschrift zur 150-Jahr-Feier der Universität Zürich. Verlag Neue Zürcher Zeitung, Zürich 1983.
 M. Müller: Ökonomen in Zürich die Wirtschaftswissenschaften im kurzen 19. Jahrhundert der Universität Zürich von 1833-1913. 2015, S. 61 ff.
 Kürschners Deutscher Gelehrten-Kalender: Bio-bibliographisches Verzeichnis Deutschsprachiger Wissenschaftler der Gegenwart. 1935, S. 294

Kategorie:däitsch Ekonomisten
Kategorie:däitsch Auteuren
Kategorie:Universitéitsprofesseren
Kategorie:Gebuer 1879
Kategorie:Gestuerwen 1935